
26-TA-1358: Noteikumu projekts (Grozījumi)
Grozījumi Ministru kabineta 2023. gada 28. novembra noteikumos Nr. 690 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana  kopējā P&A sistēmā" 1.1.1.1. pasākuma "Zinātnes politikas ieviešana, vadība un kapacitātes stiprināšana" īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (07.05.2026.)

	Izsludināšana: 12.08.2026. 12:12

	1.
	Noteikumu konsolidētā versija
17.3.1. projekta īstenošanas personāla izmaksas, ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze;
	Priekšlikums (FM - 18.08.2026.)
Lūdzam tehniski precizēt piedāvātajā redakcijā.
Piedāvātā redakcija
17.3.1. sadarbības partnera projekta īstenošanas personāla izmaksas, ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze;
	Ņemts vērā
MK noteikumu punkts precizēts atbilstoši piedāvātajai redakcijai.
	Noteikumu konsolidētā versija
17.3.1. sadarbības partnera projekta īstenošanas personāla izmaksas, ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze;

	2.
	Noteikumu konsolidētā versija
17.3.2. projekta īstenošanas personāla izmaksas, ja personāla iesaiste projektā ir nodrošināta saskaņā ar daļlaika attiecināmības principu, attiecināma ir mazāka nekā 30 procentu noslodze, atlīdzības izmaksās iekļaujot tikai darbinieka algu bez normatīvajos aktos noteiktajām piemaksām un sociālo garantiju izmaksām;
	Priekšlikums (FM - 18.08.2026.)
Lūdzam tehniski precizēt piedāvātajā redakcijā.
Piedāvātā redakcija
17.3.2. sadarbības partnera projekta īstenošanas personāla izmaksas, ja personāla iesaiste projektā ir nodrošināta saskaņā ar daļlaika attiecināmības principu, attiecināma ir mazāka nekā 30 procentu noslodze, atlīdzības izmaksās iekļaujot tikai darbinieka algu bez normatīvajos aktos noteiktajām piemaksām un sociālo garantiju izmaksām;  
	Ņemts vērā
MK noteikumu punkts precizēts atbilstoši piedāvātajai redakcijai.
	Noteikumu konsolidētā versija
17.3.2. sadarbības partnera projekta īstenošanas personāla izmaksas, ja personāla iesaiste projektā ir nodrošināta saskaņā ar daļlaika attiecināmības principu, attiecināma ir mazāka nekā 30 procentu noslodze, atlīdzības izmaksās iekļaujot tikai darbinieka algu bez normatīvajos aktos noteiktajām piemaksām un sociālo garantiju izmaksām;

	Izsludināšana: 03.07.2026. 09:36

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 15.07.2026.)
Lai nodrošinātu lēmuma pieņemšanai vajadzīgo informāciju un analīzi attiecībā uz 1.1.1.1. pasākuma elastības finansējuma novirzīšanu, lūdzam papildināt anotāciju ar detālāku informāciju, kas pamatotu elastības finansējuma novirzīšanu 1.1.1.1. pasākuma atbalstāmajām darbībām, t.i., kādi ir lietderības apsvērumi un argumenti, kāda plānota investīciju efektivitāte, t.sk. vai piedāvātais risinājums ir izvērtēts, ņemot vērā Ministru kabinetā (turpmāk - MK) apstiprinātā valdības rīcības plānā noteiktās prioritātes un ir analizēti alternatīvi (stratēģiski prioritārāki) pārdaļu varianti.

Piedāvātā redakcija
-
	Ņemts vērā
Precizēta attiecīgā anotācijas sadaļa.
	Anotācija (ex-ante)
1.3. Pašreizējā situācija, problēmas un risinājumi

	4.
	Noteikumu konsolidētā versija
17.2. obligāto veselības pārbaužu izmaksas finansējuma saņēmēja un sadarbības partnera projekta vadības un īstenošanas personālam, ja tās netiek segtas no veselības apdrošināšanas izmaksām;
	Iebildums (FM - 15.07.2026.)
Atbilstoši Eiropas Savienības fondu vadošās iestādes vadlīniju Nr.1.2 "Vadlīnijas attiecināmo izmaksu noteikšanai Eiropas Savienības programmas kohēzijas 2021.-2027.gada periodā'' 5.2. apakšpunktam obligātās veselības pārbaudes izmaksas ir projekta netiešās attiecināmās izmaksas. Ņemot vērā iepriekšminēto, lūdzam šīs izmaksas paredzēt kā netiešās attiecināmās izmaksas. Lūdzam atbilstoši precizēt arī anotāciju.

Piedāvātā redakcija
-
	Ņemts vērā
Svītrots attiecīgais MK noteikumu apakšpunkts, precizēta anotācija.
	Noteikumu konsolidētā versija
-

	5.
	Noteikumu konsolidētā versija
17.3. jaunradītu darba vietu vai gadījumā, ja esošo darba vietu aprīkojums ir nolietojies un tiek norakstīts, finansējuma saņēmējam un sadarbības partnerim nepieciešamā aprīkojuma, tai skaitā biroja mēbeļu un tehnikas, datorprogrammu un licences iegādes vai īres izmaksas, tai skaitā aprīkojuma uzturēšanas un remonta izmaksas, ne vairāk kā 3000 euro vienai darba vietai visā projekta īstenošanas laikā, ja projekta vadības vai īstenošanas personāls ir nodarbināts projektā uz darba līguma pamata. Ja projekta vadības vai īstenošanas personāls ir nodarbināts nepilnu darba laiku vai daļlaiku, jaunradītas darba vietas aprīkojuma iegādes vai īres izmaksas ir attiecināmas proporcionāli darba slodzes procentuālajam sadalījumam un nodarbinātā iesaistes periodam projektā;
	Iebildums (FM - 15.07.2026.)
Ņemot vērā, ka darba vietu aprīkošana jau ir veikta 2024-2026 gados 40% vienotās likmes ietvarā, lūdzam TA lietai pievienot aprēķinu par ieguldījumu darba vietu aprīkošanā konkrētām amata vietām. Šāds aprēķins nepieciešams lai, mainot finansēšanas modeli, varētu nodrošināt nosacījuma “3000 euro vienai darba vietai visā projekta īstenošanas laikā, strādājot pilnā slodzē” ievērošanas uzraudzību.

Piedāvātā redakcija
-
	Ņemts vērā
MK noteikumi papildināti ar noslēguma jautājumu. Finansējuma saņēmējs, iesniedzot sadarbības iestādē pirmo maksājuma pieprasījumu pēc šo noteikumu grozījumu spēkā stāšanās, iesniedz finansējuma saņēmēja apliecinātu pārskatu par līdz 2025. gada 3. oktobrim izlietoto finansējumu darba vietu aprīkošanai šo noteikumu 17.12. apakšpunktā minēto izmaksu ietvaros, norādot attiecīgās amata vietas un izlietotā finansējuma apmēru, lai nodrošinātu nosacījuma par darba vietas aprīkojuma izmaksu ierobežojumu ne vairāk kā 3 000 euro vienai darba vietai visā projekta īstenošanas laikā, strādājot pilnā slodzē, ievērošanas uzraudzību.
	Noteikumu konsolidētā versija
-

	6.
	Noteikumu konsolidētā versija
17.4. iekšzemes komandējumu un dienesta braucienu izmaksas finansējuma saņēmējam šo noteikumu 15.1., 15.2., 15.3., 15.4., 15.5. un 15.6. apakšpunktā un sadarbības partnerim šo noteikumu 15.1. un 15.4. apakšpunktā minēto atbalstāmo darbību nodrošināšanai finansējuma saņēmēja un sadarbības partnera projekta vadības un īstenošanas personālam;
	Iebildums (FM - 15.07.2026.)
Lūdzam precizēt MK noteikumu punktu norādot, ka iekšzemes komandējumu un dienesta braucienu izmaksas ir attiecināmas, atbilstoši VI izstrādātajai metodikai "Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas "Izaugsme un nodarbinātība" un Eiropas Savienības kohēzijas politikas programmas 2021.–2027. gadam īstenošanai".
Piedāvātā redakcija
-
	Ņemts vērā
Precizēts attiecīgais MK noteikumu punkts.
	Noteikumu konsolidētā versija
-

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 15.07.2026.)
Lūdzam noteikumu projekta anotācijā ietvert skaidrojumu vai izstrādātie grozījumi nav uzskatāmi par būtiskiem, tas ir tādi, kas ietekmē darbības veidu, mērķus vai īstenošanas nosacījumus, tādējādi traucējot tās sākotnējo mērķu sasniegšanu, tāpat  skaidrojumu par izstrādāto grozījumu ietekmi uz finansējuma saņēmēju, ka arī to, vai noslēgtajā vienošanās par projekta īstenošanu būs nepieciešams veikt grozījumus.  
Piedāvātā redakcija
-
	Ņemts vērā
Precizēta attiecīgā anotācijas sadaļa.
	Anotācija (ex-ante)
1.3. Pašreizējā situācija, problēmas un risinājumi

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 15.07.2026.)
29.05.2026.gada IZM elektroniskajā pastā sniegtajā aprēķinā tika norādīts, ka MK noteikumu Nr.690 15.4. punktā plānotās darbības “Latvijas zinātnes stratēģiskās komunikācijas īstenošana, tai skaitā, bet ne tikai informācijas un komunikācijas platformas https://researchLatvia.gov.lv un https://latviaspace.gov.lv attīstīšana un funkcionalitātes paplašināšana, sadarbības ar diasporu stiprināšana un Pasaules Latviešu zinātnieku kongresa nodrošināšana” nodrošināšanai plānotas (tai skaitā, bet ne tikai) šādas izmaksas:
1) "Zinātne Latvijai" 2025-2030 gada kalendāru un izstādes planšetu izgatavošana un piegādes izmaksas plānotas kopā 279 289 EUR (IZM);
2) Komunikācijas aktivitātes 2024-2029 gadam 88 166 EUR (IZM);
3) Komunikācijas aktivitātes 2026-2029 gadam 185 640 EUR (LZP);
4) ResearchLatvia reprezentācijas priekšmeti 2024-2025 gadam 36 000 EUR (IZM)
Kopā: 589 095 EUR (IZM: 403 455 EUR; LZP: 185 640 EUR)
Ņemot vērā plānoto finansējuma apjomu, lūdzam anotācijā papildus skaidrot izdevumu pamatotību un sniegt izvērtējumu par to samērīgumu, lietderīgumu, efektivitāti un saimnieciskumu pret projekta darbībā plānotā rādītāja nodrošināšanu, ievērojot VI vadlīnijās Nr. 1.2. noteikto.
Lūdzam TA lietai pievienot aprēķinu par plānotajām tiešajām attiecināmajām izmaksām, norādot konkrētus pasākumus, un to pamatotību rezultātu sasniegšanai.

Piedāvātā redakcija
-
	Ņemts vērā
Papildināta attiecīgā anotācijas sadaļa.
	Anotācija (ex-ante)
1.3. Pašreizējā situācija, problēmas un risinājumi

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 15.07.2026.)
Aicinām anotācijā dzēst vārdus "Finansējuma saņēmējam jāizvērtē, vai saimnieciski izdevīgāk ir transportlīdzekli iegādāties vai nomāt, tai skaitā izvērtējot transportlīdzekļa pilnas noslodzes efektivitāti un ilgtspēju, ko sniedz dalīšanās vai koplietošanas pakalpojums. Izmaksām ir jābūt pamatotām, noteiktām atbilstoši ekonomiskuma un efektivitātes principam;", saglabājot nosacījumu, ka transporta izmaksas attiecināmas atbilstoši VI metodikai "Vienas vienības izmaksu standarta likmes aprēķina un piemērošanas metodika 1 km izmaksām darbības programmas "Izaugsme un nodarbinātība" un Eiropas Savienības kohēzijas politikas programmas 2021.–2027. gadam īstenošanai"

 
Piedāvātā redakcija
-
	Ņemts vērā
Precizēta attiecīgā anotācijas sadaļa.
	Anotācija (ex-ante)
1.3. Pašreizējā situācija, problēmas un risinājumi

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 15.07.2026.)
Lūdzam papildināt anotāciju ar jaunā finansējuma sadalījumu pa intervences kodiem saskaņā ar Eiropas Savienības kohēzijas politikas programmā 2021.–2027.gadam noteikto.
Piedāvātā redakcija
-
	Nav ņemts vērā
Precizēta attiecīgā anotācijas sadaļa. Skaidrojam, ka ar šo noteikumu projektu finansējuma sadalījums pa pa Eiropas Savienības kohēzijas politikas programmā 2021.–2027. gadam noteiktajiem intervences kodiem netiek mainīts un tiek saglabāts atbilstoši līdzšinējam pasākuma finansējuma plānojumam. Vienlaikus norādām, ka finansējuma sadalījums pa intervences kodiem var tikt precizēts turpmāku lēmumu gadījumā, ja tiks pieņemts lēmums par elastības finansējuma novirzīšanu citām 1.1.1. specifiskā atbalsta mērķa darbībām vai pasākumiem.
	Anotācija (ex-ante)
1.3. Pašreizējā situācija, problēmas un risinājumi

	11.
	Noteikumu konsolidētā versija
17.7. finansējuma saņēmējam un sadarbības partnerim pakalpojumu izmaksas šo noteikumu 15.1., 15.2., 15.3., 15.4., 15.5., 15.6. un  15.7. apakšpunktā  minēto darbību īstenošanai. Ja pakalpojuma sniedzējs ir fiziska persona un tā nav reģistrējusies Valsts ieņēmumu dienestā kā pašnodarbināta persona, attiecināmas ir arī darba devēja valsts sociālās apdrošināšanas obligātās iemaksas;
	Priekšlikums (FM - 15.07.2026.)
Aicinām papildināt anotāciju, nosakot papildu nosacījumus ēdināšanas pakalpojumiem, izvērtējot labās prakse ievērošanu un  ēdināšanas funkcionālo nepieciešamību. Aicinām noteikt ēdināšanas pakalpojumu ierobežojumu, piemēram, proporcija pret kopējiem konkrēta pasākuma izdevumiem, vai arī noteikt ēdināšanas pakalpojuma ierobežojumu (summa EUR) uz vienu pasākuma dalībnieku
Piedāvātā redakcija
-
	Nav ņemts vērā
Skaidrojam, ka ēdināšanas izmaksas nepārsniedz IZM iekšējos noteikumus, kas nosaka reprezentācijas pasākumu un ēdināšanas pakalpojumu organizēšanas kārtību, tai skaitā pasākumu izdevumu limitus.
	Noteikumu konsolidētā versija
-

	12.
	Noteikumu konsolidētā versija
34. Šo noteikumu 16. punktā minēto sadalījumu pa izmaksu veidiem –  tiešās attiecināmās un netiešās attiecināmās izmaksas, un tiešās attiecināmās izmaksas kā faktiskās projekta izmaksas finansējuma saņēmējam un sadarbības partnerim piemēro no 2025. gada 4. oktobra. Līdz 2025. gada 3.oktobrim piemēro sadalījumu pa izmaksu veidiem – tiešās attiecināmās personāla izmaksas un pārējās izmaksas, un pārējās izmaksas plāno kā vienu izmaksu pozīciju, piemērojot vienoto likmi 40 procentu apmērā no tiešajām attiecināmajām personāla izmaksām.
	Priekšlikums (FM - 15.07.2026.)
Ņemot vērā to, ka atteikšanās no vienotās likmes piemērošanas lielākā mērā pamatota ar nākotnes pasākumiem, lūdzam papildināt anotāciju ar aprēķiniem/skaidrojumiem par līdzšinējiem zaudējumiem, tādējādi pamatojot retrospektīvu pāreju uz faktiskajām izmaksām.
Piedāvātā redakcija
-
	Ņemts vērā
Precizēta attiecīgā anotācijas sadaļa.
	Noteikumu konsolidētā versija
-



